रोहित के परिवार में पत्‍‌नी रीना, दो बच्चे दिव्यांश और आरब हैं. उसके परिजनों का रो-रोकर बुरा हाल हो रखा है. कई बार दादी बेहोश हो गई. हॉस्पिटल में हंगामे की सूचना पर तुरंत पुलिस एक्टिव हो गई, क्योंकि हॉस्पिटल में काफी संख्या में लोग मौजूद थे. एडीएम सिटी और एसपी सिटी ने परिजनों को कार्रवाई का आश्वासन दिया, जिसके बाद ही परिजन शांत हुए. पुलिस ने एंबुलेंस बुलाकर शव को पोस्टमार्टम के लिए भिजवाया. पोस्टमार्टम हाउस में बीजेपी महानगर अध्यक्ष उमेश कठेरिया भी पहुंचे और परिजनों से मुलाकात की.